|  |
| --- |
| **Amserau a Thymhorau** |
|  |
| **Rhan 2 – Y Garawys, Yr Wythnos Fawr a’r Pasg** |
| **Adran 5** |
| **Tymor y Pasg** |
|  |
| Y Cymun Bendigaid yn ystod Tymor y Pasg |
| ***Y Cyfarchiad*** |
| ***I.***Oddi wrth Dduw ein Tad,a barodd, o’i fawr drugaredd, ein geni ni o’r newydd i obaith bywiol, trwy atgyfodiad Iesu Grist oddi wrth y meirw:gras a thangnefedd a fo gyda chwi. **A hefyd gyda thi.** |
| ***II.***Oddi wrth Dduw ein Tad, a gyfododd Iesu oddi wrth y meirw ac a roes iddo ogoniant: gras, trugaredd a thangnefedd a fo gyda chwi.**A hefyd gyda thi.** |
| ***Y Ddefod o Edifeirwch*** |
| *Y Gwahoddiad* |
| ***I.***Buom farw, ac y mae’r bywyd sydd gennym yn awr wedi ei guddio gyda Christ yn Nuw.Felly, boed i’n bryd fod ar y pethau sydd uchod, nid ar y pethau sydd ar y ddaear. |
| ***II.*** Cyfodwyd Iesu Grist oddi wrth y meirw! Gadewch inni rodio mewn newydd-deb bywyd i fyw ei fywyd atgyfodedig ef, fel, a ninnau’n farw i bechod, y byddwn fyw yn ei ddaioni. |
| ***III.***Am inni gael ein dwyn yn ôl i wir fywyd gyda Christ,ceisiwn y pethau sydd yn y nef,lle y mae Crist yn eistedd ar ddeheulaw Duw. |
| ***IV.***Y mae Crist, ein Pasg ni, wedi ei aberthu.Am hynny cadwn yr ŵyl, drwy lanhau allan hen lefain drygioni a llygredd,a chael ohonom fara croyw purdeb a gwirionedd. |
| ***V.***Duw ein Tad, o’i fawr drugaredd, a barodd ein geni ni o’r newydd yn blant iddo, drwy atgyfodi Iesu Grist oddi wrth y meirw. Felly, trown ymaith oddi wrth dywyllwch a phechod a rhodio fel Plant y Goleuni. |
| ***Blaenweddïau ar gyfer y Ddefod o Edifeirwch*** |
| ***I.***Arglwydd Iesu, tydi yw’r Cyntaf a’r Olaf, yr Un Byw.Arglwydd, trugarha. **Arglwydd, trugarha.**Arglwydd Iesu**,** buost farw ac wele, yr wyt yn fyw byth bythoedd.Crist, trugarha. **Crist, trugarha.**Arglwydd Iesu, gennyt ti y mae allweddau Marwolaeth, ac yr wyt yn datguddio’r pethau sydd i fod ar ôl hyn.Arglwydd, trugarha. **Arglwydd, trugarha.** |
| ***II.*** Arglwydd Iesu, ti a laddwyd, ac a brynaist i Dduw â’th waed rai o bob llwyth ac iaith a phobl a chenedl.Arglwydd, trugarha. **Arglwydd, trugarha.**Arglwydd Iesu, gwnaethost ni yn offeiriadaeth frenhinol i’th wasanaethu di am byth; cenedl sanctaidd, pobl a neilltuwyd i ganu mawl i Dduw.Crist, trugarha. **Crist, trugarha.**Tydi yw’r Oen a laddwyd, sydd yn deilwng i dderbyn gallu a chyfoeth,doethineb a nerth, anrhydedd, gogoniant a mawl.Arglwydd, trugarha. **Arglwydd, trugarha.** |
| ***III.***Arglwydd Iesu, gelwi ar bawb sy’n profi syched i ddod ac yfed o ddŵr y bywyd.Arglwydd, trugarha. **Arglwydd, trugarha.**Arglwydd Iesu, o’th galon mae ffrydiau o ddŵr bywiol yn llifo.Crist, trugarha. **Crist, trugarha.**Arglwydd Iesu, fe’n dygwyd i fywyd gyda thi, a’n cyfodi i fyny.Arglwydd, trugarha. **Arglwydd, trugarha.**  |
| ***IV.***Arglwydd Iesu, ti yw’r conglfaen, gwrthodedig gan ddynion ond etholedig a chlodfawr gan Dduw.Arglwydd, trugarha. **Arglwydd, trugarha.**Arglwydd Iesu, fe’n gelwi ni i fod yn feini bywiol, i gael ein hadeiladu yn dŷ ysbrydol.Crist, trugarha. **Crist, trugarha.**Arglwydd Iesu, fe’n gelwaist allan o dywyllwch i’th ryfeddol oleuni di.Arglwydd, trugarha. **Arglwydd, trugarha.** |
| ***Defod yr Ysgeintio neu’r Taenellu*** |
| *Gall hyn gymryd lle’r Ddefod o Edifeirwch yn ystod Tymor y Pasg. Naill ai gellir cyflwyno dysgl a dŵr ynddi a fendithiwyd yn ystod Gwylnos y Pasg, neu gall y ddefod ddigwydd wrth y bedyddfan*. |
| Frodyr a chwiorydd annwyl,yn nyfroedd y bedyddfe’n claddwyd gyda Christ a’n cyfodi,fel y caem fyw gydag ef am byth.Boed i’r dŵr hwn fod inni yn goffâd o’n bedyddac yn ysgogiad i ni lawenhau gyda’n brodyr a’n chwiorydda gafodd eu bedyddio y Pasg hwn.  |
| *Os bendithiwyd y dŵr eisoes, gwneir y datganiad canlynol:* |
| O Dduw goruchaf,trwy angau dy Fab ar y groesperaist fod ffynhonnau o ddyfroedd bywiol yn llifo, er ein mwyn.**Alelwia!** |
| O Grist, drwot ti yr ydym wedi ein golchi’n lân o aflendid y gorffennola’n cael yn deilwng i gyfodi gyda thi fel babanod newydd eu geni.**Alelwia!** |
| O Ysbryd, fe’n cyfodaist i fyny o ddyfroedd y bedydd,i fod yn flaenffrwyth dynoliaeth newydd.**Alelwia!**  |
| *Os oes dŵr i’w fendithio gellir arfer y weddi ganlynol:*Arglwydd Dduw,wrth inni ddwyn i gof ryfeddol weithred ein creu,a rhagorach weithred ein gwaredua gyflawnaisttrwy angau ac atgyfodiad dy Fab,bendithia’r dŵr hwnac adnewydda ynom ffynnon dy ras fel y gallom nesáu atat ti â chalonnau pura chanu mawl i ti yn oes oesoedd;trwy Iesu Grist ein Harglwydd. **Amen.**  |
| ***Ymbiliau ar gyfer Bore’r Pasg*** |
| *Y Rhagarweiniad* |
| Ar y dydd hwn pan weithredodd yr Arglwydd, gorfoleddwn a llawenhawn,a gweddïwn dros yr Eglwys a’r byd y bydd llawenydd yr Arglwydd Atgyfodedig yn llanw bywydau’r bobloedd i gyd.  |
| *Deisyfiadau*  |
| Ar y dydd hwn pan weithredodd yr Arglwydd, llawenhawn gyda’r rheini sy’n hapus,a gweddïwn dros bawb sydd ym mhwll anobaith, a’u calonnau wedi eu torri gan siom. |
| Boed i blant Duw ddweud:**Mae ei gariad hyd byth!** |
| Ar y dydd hwn pan weithredodd yr Arglwydd, llawenhawn gyda’r rhai sydd newydd eu bedyddio,a gweddïwn dros bawb sydd heb brofi cariad achubol Crist. |
| Ar y dydd hwn pan weithredodd yr Arglwydd, llawenhawn gyda’r rheini sy’n ddedwydd ac yn fodlon, a gweddïwn dros bawb sy’n newynu ac mewn angen. |
| Ar y dydd hwn pan weithredodd yr Arglwydd, llawenhawn gyda’r Eglwys drwy’r holl fyd,a gweddïwn dros y cymunedau lle yr ydym ni’n gwasanaethu. |
| Ar y dydd hwn pan weithredodd yr Arglwydd, llawenhawn gyda’r rheini sydd â chariad yn llenwi eu calonnau,a gweddïwn dros bawb sy’n teimlo’n unig ac yn credu nad oes neb yn eu caru. |
| Ar y dydd hwn pan weithredodd yr Arglwydd, llawenhawn gyda’r rheini sydd wedi cael newyddion da, a gweddïwn dros bawb sy’n disgwyl am iachâd a rhyddid. |
| Ar y dydd hwn pan weithredodd yr Arglwydd, llawenhawn gyda’r rheini sy’n iach, a gweddïwn dros bawb sy’n anhwylus neu’n glaf. |
| Ar y dydd hwn pan weithredodd yr Arglwydd, llawenhawn gyda phob teulu sydd mewn undod cariad, a gweddïwn dros y rhai a wahanwyd oddi wrth eu hanwyliaid gan bellter neu boen. |
| Ar y dydd hwn pan weithredodd yr Arglwydd, llawenhawn gyda’r holl saint sydd yn y nefoedd, a gweddïwn dros bawb a fu farw. |
| ***Y Weddi i Gloi*** |
| Mae dy gariad hyd byth, O Dduw,a llawehawn ar y dydd hwn pan weithredaist di.Boed i’n gweddïau ddwyn y llawenydd sy’n llanw ein calonnau nii fywydau pawb y buom yn gweddïo trostynt;trwy Iesu Grist ein Harglwydd. **Amen.** |
| ***Rhaglith y Pasg*** |
| *Gellir arfer Rhaglith y Pasg o TCB04 neu ddweud yr un ganlynol:* |
| Oherwydd yn y dyddiau Pasg hyn molwn di â chalonnau llawenmewn diolchgarwch am dy weithiau achubol,am i ti, yn nirgeledd Pasg dy Fab,ddwyn goleuni i’th blant drwy’r gobaith am fywyd tragwyddol.Drwy’r un perffaith a digonol aberth a offrymwyd ar y groesfe’n hadferodd ni, wŷr a gwragedd, i’w lun ei hun,ac agorodd borth y nefoedd fel y caem adennill y gobaith am ogoniant. |
| ***Y Rhagarweiniad i Weddi’r Arglwydd*** |
| ***I.***A ninnau’n cyfarch ein Harglwydd atgyfodedig, gweddïwn fel y dysgodd ef inni: |
| ***II.***Yr ydym wedi derbyn Ysbryd mabwysiad, fel y gallwn lefain, ‘*Abba!* Dad!’gan hynny, yn feibion ac yn ferched i Dduw, yr ydym yn beiddio gweddïo:  |
| ***III.***Yr ydym yn credu o lwyrfryd calon fod Duw wedi cyfodi Iesu oddi wrth y meirw,gan hynny gweddïwn fel y dysgodd Iesu inni, a dyrchafu ein calonnau i’r nefoedd: |
| ***IV.***Iesu yw’r Ffordd a’r Gwirionedd a’r Bywyd.Nid yw neb yn dod at y Tad ond trwyddo ef.Gan hynny, gweddïwn fel y dysgodd Iesu inni: |
| ***V.***Gweddïwn ar i Dduw ein Harglwydd Iesu Grist, Tad y gogoniant,a gyfododd ef oddi wrth y meirw,oleuo llygaid ein deall i wybod beth yw’r gobaith sy’n ymhlyg yn ei alwad: |
| ***VI.***Y mae Ysbryd Duw wedi ei dywallt yn ein calonnau,yn llefain, ‘Abba! Dad!’: |
| ***Y gweddïau ar gyfer Toriad y Bara ar y Pasg*** |
| Alelwia! Y bara yr ydym yn ei dorri;cymun Corff Crist ydyw.**Adnabu’r disgyblion yr Arglwydd Iesu****ar doriad y bara.** |
| Alelwia! Un corff ydym,oherwydd, a ninnau’n llawer, yr ydym oll yn rhannu’r un bara.**Adnabu’r disgyblion yr Arglwydd Iesu****ar doriad y bara.** |
| Alelwia! Y bara yr ydym yn ei dorri;cymun Corff Crist ydyw.**Boed i ni dy adnabod, Arglwydd Iesu****ar doriad y bara.** |
| Alelwia! Un corff ydym,oherwydd, a ninnau’n llawer, yr ydym oll yn rhannu’r un bara.**Boed i ni dy adnabod, Arglwydd Iesu****ar doriad y bara.** |
|  |
| ***Y Gweddïau ar gyfer Toriad y Bara ar y Pasg: Ffurf fyrrach*** |
| Alelwia! Y bara yr ydym yn ei dorri;cymun Corff Crist ydyw.**Adnabu’r disgyblion yr Arglwydd Iesu****ar doriad y bara.** |
| Alelwia! Un corff ydym,oherwydd, a ninnau’n llawer, yr ydym oll yn rhannu’r un bara.**Boed i ni dy adnabod, Arglwydd Iesu,****ar doriad y bara.** |
| ***Y Gwahoddiad i’r Cymun*** |
| Alelwia! Y mae Crist, ein Pasg ni, wedi ei aberthu drosom ni.**Am hynny cadwn yr ŵyl. Alelwia!** |
|  |
| ***Y Fendith*** |
| Bydded i Dduw tangnefedd, a ddygodd yn ôl oddi wrthy meirw ein Harglwydd Iesu, Bugail mawr y defaid,trwy waed y cyfamod tragwyddol, eich cyflawni â phobdaioni i wneud ei ewyllys ef, gan lunio ynoch yr hynsy’n gymeradwy ganddo, trwy Iesu Grist, y byddo’rgogoniant iddo byth bythoedd … |
| Bydded i’r Hollalluog Dduw, a roddodd inni’rfuddugoliaeth trwy atgyfodiad ein Harglwydd Iesu Grist,roi i chwi lawenydd a thangnefedd wrth gredu … |
| Bydded i Dduw’r Tad, y cyfodwyd Crist oddi wrth ymeirw trwy ei ogoniant, eich cryfau i rodio gydag ef ynei fywyd atgyfodedig … |
|  |
| ***Y Gollwng***  |
| *Arferir y Gollwng canlynol drwy Dymor y Pasg hyd at, a chan gynnwys, y Sulgwyn:*Ewch mewn tangnefedd i garu a gwasanaethu’r Arglwydd. Alelwia! Alelwia!**Yn enw Crist. Alelwia! Alelwia!** |
|  |
| Dydd Iau Dyrchafael |
| *Mae’r canlynol yn addas, yn ychwanegol at yr adnoddau a ddarparwyd ar gyfer y Cymun Bendigaid yn ystod Tymor y Pasg.* |
| ***Y Rhagarweiniad i’r Ddefod o Edifeirwch*** |
| ***I.***Bydded i Dduw oleuo llygaid ein deall a’n dwyn i wybod beth yw’r gobaith sy’n ymhlyg yn ei alwad, beth yw cyfoeth y gogoniant a addawodd ef i ni, a pha mor rymus yw ei nerth yn cyfodi Crist oddi wrth y meirw i eistedd ar ei ddeheulaw. |
| ***II.***Gadewch inni nesáu â chalon gywir, mewn llawn hyder ffydd, a’n calonnau wedi eu taenellu’n lân oddi wrth gydwybod drwg, a’n cyrff wedi eu golchi â dŵr glân. Gadewch inni ddal yn ddiwyro at gyffes ein gobaith, oherwydd y mae’r hwn a roddodd yr addewid yn ffyddlon. |
| ***III.***Felly, am inni gael ein cyfodi gyda Christ, ceisiwn y pethau sydd uchod, lle y mae Crist yn eistedd ar ddeheulaw Duw. Rhown ein bryd ar y pethau sydd uchod, oherwydd buom farw, ac yn awr y mae ein bywyd wedi ei guddio gyda Christ yn Nuw.   |
| ***Deisyfiadau Edifarhaol*** |
| ***I.***Arglwydd Iesu, i ti y perthyn pob Tywysogaeth, Awdurdod a Gallu.Arglwydd, trugarha. **Arglwydd, trugarha.**Arglwydd Iesu, tydi yw pen yr Eglwys, dy gorff di.Crist, trugarha. **Crist, trugarha.**Arglwydd Iesu, tydi yw cyflawnder Duw sy’n llenwi’r holl greadigaeth.Arglwydd, trugarha. **Arglwydd, trugarha.** |
| ***II.***Arglwydd Iesu, disgynnaist i barthau isaf y ddaear.Arglwydd, trugarha. **Arglwydd, trugarha.**Arglwydd Iesu**,** fe’th gyfodwyd uwchlaw’r nefoedd i lenwi’r holl greadigaeth.Crist, trugarha. **Crist, trugarha.**Arglwydd Iesu, yr wyt yn tywallt dy roddion ar y ddynoliaeth.Arglwydd, trugarha. **Arglwydd, trugarha.** |
| ***Y Rhaglith ar gyfer Tymor y Dyrchafael*** |
| *Gellir arfer y Rhaglith o TCB04 neu’r un ganlynol:* |
| Gan hynny ef yw ein harchoffeiriad mawr sydd wedi mynd drwy’r nefoedd; wedi ei eni o wraig, gorchfygodd bechod ac angau a, thrwy ei atgyfodiad, agorodd y ffordd i fywyd tragwyddol. Drwy ei esgyniad aeth o’n golwg a, chan eistedd ar ddeheulaw’r Tad, y mae’n eiriol drosom hyd y dydd pan ddeuom i’r trigfan hwnnw y mae ef wedi ei baratoi i ni. |
| **Gwylnos y Sulgwyn** |
| *Darperir yr Wylnos hon ar gyfer unrhyw adeg drwy gydol y naw diwrnod o’r Dyrchafael i’r Sulgwyn, ond y mae’n arbennig o addas i noswyl y Sulgwyn.* |
| *Mae’r bobl yn ymgynnull mewn tawelwch. Gellir canu caneuon, emynau neu siantiau priodol sy’n hyrwyddo gweddi a myfyrdod.* |
| *Nid y bedydd ond gweddi, sy’n ganolbwynt i’r wylnos hon: gweddi frwd, gyffredin wedi ei seilio ar Actau 1. Gellid ei chyfuno â’r Gosber.* *Dylid cael ysbeidiau addas o dawelwch ac o fyfyrio rhwng y dalleniadau, a thrwy gydol yr wylnos. Gellir rhoi cyfle i’r gynulleidfa gynnau canhwyllau neu wneud rhywbeth arall i roi mynegiant allanol i’w gweddi.* |
| ***Y weddi*** |
| Hollalluog Dduw,yn y dechreuad ymsymudodd dy Ysbryd ar wyneb dyfroedd anhrefn,yn llunio’r byd ag anadl dy gariad.Ym mhob oes tywelltir dy Ysbryd o’r newyddgan wneud popeth yn fyw a chyfarwyddo dy greadigaethyn unol â’th arfaeth gariadus di. |
| Cyflawna addewid yr hanner cant hyn o ddyddiauâ chynhaeaf toreithiog o ddoniau dy Ysbryd. Boed i dân dy Ysbryd Glân losgi ynomac anadl dy nerth ein llenwi â chariad, llawenydd a thangnefedd,fel y gallo’r greadigaeth gyfan atseinio â phresenoldeb dy Fab,sy’n fyw ac yn teyrnasu gyda thi a’r Ysbryd Glân,un Duw am byth bythoedd. **Amen.**  |
| ***Y Colect am Undod*** |
| Dad nefol,fe’n gelwaist ynghyd yng Nghorff dy Fab Iesu Gristi barhau ei waith o gymodiac i’th ddatguddio i’r byd:maddau’r pechodau hynnysydd yn ein gwahanu oddi wrth ein gilydd,a dyro i ni’r dewrder i orchfygu ein hofnaufel y ceisiwn yr undod hwnnwsef dy rodd a’th ewyllys di;trwy Iesu Grist ein Harglwydd,sydd yn fyw ac yn teyrnasu gyda thiyn undod yr Ysbryd Glân,yn un Duw, yn awr ac am byth. |
| ***Y Gwahoddiad*** |
| Gyfeillion annwyl,gan ddilyn esiampl yr apostolion a’r disgybliona Mair, mam Iesu,boed inni ymgyflwyno ein hunain i weddiac aros am gyflawniad addewid yr Arglwydd.Gadewch inni wrando’n astud ar air Duwac ystyried y pethau rhyfeddol a wnaeth ef dros ei boblgan weddïo y bydd i’r Ysbryd,a anfonodd y Tad i gyflawni addewid Iesu,lanw’r byd â’r newyddion da am ei Deyrnasa dwyn pawb i ymwybod â’i gariad achubol. |
| ***Darlleniad 1***Genesis 11: 1-9 *Tŵr Babel* |
| Salm 33***Gweddi***Hollalluog Dduw,wrth adeiladu ein Tyrau Babel niyr ydym yn dyheu am allu dyrchafu ein bywydau i fywyd ac ogoniant y nefdrwy ein hymdrechion a’n gweithredoedd ni ein hunaina thrwy ein hadeiladu diddiwedd a’n huchelgais hunanol.Ar wasgar ac ar wahân,yr ydym yn baldorddi mewn dryswch ac anhrefn,ac yn crwydro’r byd,heb fod yn fodlon gwrando, a heb allu deall.Nerth dy Ysbryd di, yn unig, sy’n dwyn pobloedd ynghyd yn un teulu cytûnyn agored i’w gilydd ac yn agored i newidiaeth.Ac yntau’n llenwi ein calonnau â chariadgeilw arnat ti, drwom ni,yn unfryd ac yn unllais,i gyhoeddi’r newyddion da am Iesu i fyd rhanedig ac ansefydlog.Ac ym mhresenoldeb dy Ysbrydcyffesed pob tafod fod Iesu Grist yn Arglwyddsydd yn fyw ac yn teyrnasu yn oes oesoedd. **Amen.** |
| ***Darlleniad 2***Exodus 19: 3-8. 16-20. *Disgynnodd yr Arglwydd ar ben Mynydd Sinai* |
| Salm 19 |
| ***Gweddi***Hollalluog Dduw,yn dy wyddfod di mae’r cyfanfyd yn crynua’r seiliau’n siglo,chwelir ein bywydau’n deilchion,llenwir ein calonnau â pharchedig ofn.Daethost i lawr ar Fynydd Sinai mewn tân, a chyfodai mwg ohono fel mwg ffwrn,cyhoeddaist dy bresenoldeb â mellt a tharanau a sŵn utgyrn.Wrth inni sefyll wrth odre’r mynydda chipdremio ar ogoniant dy nerth,llosg ein balchder yn ulw,ysa’n llwyr ein hatgasedd,difetha ein harfau marwolaeth,a chwâl ein dyheadau hunanol.Yn hytrach, tywallt i galonnau teuluoedd y bydgynhesrwydd tân dy gariad,rho ynddynt fflamau y ffydd a’n gwna ni yn genedl sanctaidd,yn offeiriadaeth frenhinol i’th wasanaethu dier gogoniant i’th enw.Caniatâ hyn drwy Grist ein Harglwydd. **Amen.**  |
| ***Darlleniad*** Eseciel 37: 1-14 ‘*Rhoddaf fy ysbryd ynoch, a byddwch fyw.’* |
| Salm 126 |
| ***Gweddi***Tyrd o’r pedwar gwynt, O anadl Duw,ymwêl â’n hysbrydoedd sychion, marwaiddsy’n gorwedd yn ddiffrwyth yn nyffryn angau.Anadla’n rymus arnom a chwyd ni ar ein traedfel, a ninnau wedi ein hadnewyddu ac yn fyw yng Nghrist yr Arglwydd,y cyhoeddwn â llais proffwyd mai ti yw Duw,ac, o gael ein tywys i dir toreithiog ac iraidd Israel,gall ein calonnau fyw am byth yn Nheyrnas dy Fab.Gofynnwn hyn drwy Iesu Grist yr Arglwydd. **Amen.** |
| ***Darlleniad 4***Joel 2: 28-32 *Tywalltaf fy ysbryd ar bob dyn* |
| Salm 104 |
| ***Gweddi***Gwrando, O Arglwydd, ar dy eglwyssydd wedi ymgynnull i weddïo am dywalltiad bywyd dy Ysbryd.Boed i’r ieuainc a’r hen goleddu’r breuddwydion a’r gweledigaethauy mae dy blant yn beiddio eu gweld,a boed i wŷr a gwragedd drwy’r byd cyfan gael eu rhyddhau i alw ar dy enw a chyhoeddi’n llawen o ben mynydd Seiony newyddion am gariad achubol Crist,sydd yn fyw ac yn teyrnasu gyda thi, yn undod yr Ysbryd Glânun Duw am byth bythoedd. **Amen.** |
| ***Y Gloria*** |
| **Y Colect** |
| *Os cynhelir yr Wylnos ar Noswyl y Sulgwyn gellir dweud y Colect am y Sulgwyn, ond, os ar adeg arall, gellir dweud y canlynol neu weddi addas arall:* |
| Tyrd Ysbryd Glân,anadl bywyd, tân cariad,y Diddanydd a’r Cynhaliwr,y Doethineb oddi uchod:ymwêl â chalonnau dy bobl ffyddloncyflenwa hwy â fflamau dy gariad.Ymlid ymaith ein pechod, rho ar dân ein chwantau drwg,cyfarwydda ein bywydau,ac agor ein llygaid fel, a hwy wedi eu sefydlu’n sicr ar Iesu,y cawn fyw ei fywyd atgyfodediga llefain yn unfryd, unsain:‘Abba! Dad!’ |
| ***Yr Epistol***  |
| Rhufeiniaid 8: 22-27 *Y mae’r Ysbryd yn ein cynorthwyo yn ein gwendid* |
| ***Croesawu’r Efengyl*** |
| Alelwia! Alelwia!Tyrd, Ysbryd Glân, llanw galonnau dy bobl ffyddlonac ennyn ynddynt dân dy gariad.**Amen.** |
| ***Yr Efengyl*** |
| Ioan 7: 37-39 *‘Pwy bynnag sy’n sychedig, deued ataf fi ac yfed!’* |
| *Gall yr Wylnos barhau â gweinyddiad o’r Cymun Bendigaid. Os na cheir y Cymun, gorffennir â Gweddi’r Arglwydd a’r Gollwng.* |
| ***Gweddi’r Arglwydd***Tywalltwyd Ysbryd Duw i’n calonnau, yn llefain ‘Abba! Dad!’**Ein Tad....** |
| ***Y Gollwng*** |
| Ewch mewn tangnefedd i garu a gwasanaethu’r Arglwydd. Alelwia! Alelwia!**Yn enw Crist. Alelwia! Alelwia!** |
| **Y Sulgwyn** |
| *Mae’r canlynol yn addas ar gyfer y Cymun Bendigaid yn ystod Tymor y Pasg, yn ychwanegol at yr adnoddau a ddarparwyd eisoes.* |
|  |
| ***Y Rhaglith ar gyfer y Sulgwyn*** |
| *Gellir arfer y rhaglith o TCB04 neu’r un ganlynol:* |
| Y dydd hwn rhoddwn ddiolch i tioherwydd i ti, heddiw, gyflawni dirgeledd y Pasg.Yr wyt yn gwneud yn gywir dy addewid drwy dywallt dy Ysbryd ar dy bobl,gan uno tafodau dieithr yn un gyffes unllais o’r ffydd.Llawenhawn ni, aelodau dy Eglwys,lle mae’r Ysbryd yn ysgogi cyhoeddi’r newyddion da i bob cenedl ac yn rhoi gras i’th bobl dy wasanaethuhyd nes y daw dy Fab Iesu Grist i’n dwyn ni oll i’th Deyrnas. |
| **Gorymdaith Cannwyll y Pasg ar y Sulgwyn** |
| ***Y Rhagarweiniad*** |
| Gyfeillion, daw ein dathliadau Pasg i ben, ac eto mae llawenydd y Pasg yn parhau i lanw ein calonnau, oherwydd pobl y Pasg ydym ni, ac Alelwia yw ein cân. |
| Wrth inni ddiolch i Dduw am y bendithion a gawsom yn ystod y tymor llawen hwn, boed inni aros yn ffyddlon i alwad ein bedydd ac, wedi ein llenwi â grym yr Ysbryd, ymrwymwn i rodio yng ngoleuni’r Arglwydd, a fflam y ffydd yn fyw yn ein calonnau. |
| Wrth inni symud y gannwyll hon, Cannwyll y Pasg, i’r bedyddfan, boed iddi ein hatgoffa beunydd o’r bywyd y’n galwyd ni iddo yng Nghrist. |
| ***Gweddi dros y Dŵr*** |
| *Gellir dweud gweddi briodol dros y dŵr, fel yr un ganlynol:*Dad hollalluog,heddiw ydyw dydd cyflawni addewid Iesu:â sŵn gwynt grymus ac â thafodau fel o dân tywelltir yr Ysbryd Glân ar dy bobla’u llanw â nerth oddi uchod.A ninnau’n ymgynnull wrth ymyl y dŵrboed i ni, dy bobl ffyddlon,lawenhau yn y bywyd y’n gelwir ni iddoa chyhoeddi am byth mai ti yw ein Duw a Thad pawb oll.Gofynnwn hyn drwy Iesu yr Arglwydd. **Amen.** |